### 3.     Budgetopfølgning pr. 30. september 2020, samlet drift, anlæg og finansiering

**Åbent**

Sagsnr.: 326-2020-75533       J.nr.: 00.30.14           Dokumentnr.:
326-2020-330146

**Sagstype**

Beslutning.

**Resume og sagens baggrund**

Budgetopfølgningen pr. 30. september 2020 viser et forventet
samlet merforbrug til drift på 31,0 mio. kr., og der forventes mindreforbrug
til anlæg ved udgangen af 2020 på 122,9 mio. kr., hvoraf 81,2 mio. kr.
forventes anvendt efterfølgende. På finansieringssiden forventes netto
merindtægter på 43,7 mio. kr. I forbindelse med denne opfølgning skal der tages
stilling til en række positive og negative tillægsbevillinger med henblik på at
få et så retvisende regnskab som muligt og samtidig overholde
bevillingsreglerne.

Herudover orienteres om opfølgning på aftalen mellem
regeringen og KL om kommunernes økonomi i 2020. Jf. denne opfølgning forventes
serviceudgifterne at være inden for den aftalte ramme. Anlægsloftet er
suspenderet i 2020.

**Indstillinger**

Direktøren indstiller, at der gives følgende tillægsbevillinger
som beskrevet i bilag til dagsordenen:

|  |  |
| --- | --- |
|  | 1.000 kr. |
| *Tillægsbevillinger drift:* |  |
| 1.    Nyt pris- og lønskøn juni 2020. Beløbet tilføres kassen | -6.676 |
| 2.    Økonomiske konsekvenser af Lov- og cirkulæreprogram 2020. Beløbet finansieres af kassen | 1.669 |
| 3.    I forbindelse med den nye ferielov er der udbetalt lidt mindre i særlig feriegodtgørelse. Mindreudgiften tilføres kassen | -3.390 |
| 4.    Merforbrug til overførselsudgifter, hovedsageligt som følge af COVID-19, samt seniorpension. Beløbet finansieres af kassen | 40.923 |
| 5.    Manglende budgettildeling til SFO i forbindelse med udvidet åbningstid som følge af afkortning af skoleugen jf. lovændring. Beløbet finansieres af kassen | 1.278 |
| 6.    For lidt budgetteret til ressourcepædagoger. Beløbet finansieres af kassen | 1.712 |
| 7.    Merudgifter som følge af senere sammenlægning af Børnehaven Børnegården og Rørby Børnehave end forudsat i budgettet. Beløbet finansieres af kassen | 579 |
| 8.    Regulering af budget til 10. klassecentret på grund af flere elever. Beløbet finansieres af kassen | 266 |
| 9.    Manglende budgeteffekt vedr. fællestillidsrepræsentant i forbindelse med implementering af ny ressourcetildelingsmodel på folkeskoleområdet jf. beslutning i 2018. Beløbet finansieres af kassen | 1.131 |
| 10. For meget budgetteret til busdrift. Beløbet tilføres kassen | -1.675 |
| 11. Puljebeløb afsat til imødegåelse af eventuelle sanktioner i 2020 forventes ikke anvendt. Beløbet tilføres kassen | -25.000 |
| 12. Udgifter til sommeraktiviteter på botilbud samt dagsture og besøgsløsninger på plejecentre (fra særtilskud fra staten ifm. COVID-19). Beløbet finansieres af kassen | 1.572 |
| 13. Foreløbig kompensation for netto merudgifter inden for servicerammen i forbindelse med COVID-19. Beløbet finansieres af kassen | 10.000 |
| 14. Udgift til gennemgang af statsrefusion vedr. særligt dyre enkeltsager finansieres af den deraf følgende merindtægt (beløb flyttes mellem udvalg) | 0 |
| 15. Drift af visse idrætsanlæg overføres fra og med 2020 fra Kultur- og Fritidsudvalget til Teknik- og Miljøudvalget | 0 |
| ”Ordinære” tillægsbevillinger til drift i alt | 22.389 |
| 16. ”Tekniske” tillægsbevillinger til udvalg med forventet merforbrug herefter med henblik på overholdelse af udvalgets bevillingsramme. Beløbet finansieres af kassen og tillægges ikke de enkelte partnerskabsholdere, men udvalget samlet, registreret under fællesudgifter, Økonomi (der foretages ingen modsvarende reguleringer af budgettet hos udvalg med forventet mindreforbrug) | 40.161 |
| Tillægsbevillinger i alt, drift | 62.550 |
|  |  |
| *Tillægsbevillinger, anlæg* |  |
| 17. Rådighedsbeløb til vejforbindelse i [adresse] tilføres kassen | -6.662 |
| 18. Beløb afsat til forhøjelse af bruttoanlægsrammen tilføres kassen | -30.000 |
| Tillægsbevillinger i alt, anlæg | -36.662 |
|  |  |
| *Tillægsbevillinger, finansieringssiden* |  |
| Alle beløb tillægges/finansieres af kassen. |  |
| 19. Ikke budgetteret indtægt fra beskæftigelsestilskud (i vidt omfang vedr.   COVID-19) | -43.100 |
| 20. Ikke budgetteret indtægt fra midtvejsregulering af overførsler og tilskud og udligning (i vidt omfang vedr. COVID-19) | -20.400 |
| 21. Særtilskud til sommeraktiviteter på botilbud samt dagsture og besøgsløsninger på plejecentre ifm. COVID-19 | -1.572 |
| 22. Statstilskud, kompensation for merudgifter til service som følge af COVID-19 | -11.232 |
| 23. Kollektiv skattesanktion | 1.884 |
| 24. Regulering vedr. renter, udbytter og kurstab | 1.820 |
| 25. Regulering vedr. lån til ejendomsskat og indefrosne ejendomsskatter | -3.700 |
| 26. Regulering af en forhøjet bruttoanlægsramme i 2020 (ej finansieret) afsat for at sikre bevilling til tidligere bevilgede anlæg, som er forsinkede. Beløbet finansieres af kassen | 30.000 |
| 27. Regulering af en reserve af serviceramme i 2020 (ej finansieret) til finansiering af forskydninger i forbrug. Beløbet finansieres af kassen | 5.000 |
| Tillægsbevillinger i alt, finansieringssiden (tilføres kassen) | -41.300 |

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Økonomistaben fremlægger budgetopfølgning pr. 30. september
2020 for alle udvalgsområder. Alle partnerskabsholdere fører
dispositionsregnskaber, så de har overblik over afholdte udgifter og indtægter,
og hvad der forventes resten af året. Disse dispositionsregnskaber danner
baggrund for budgetopfølgningen.

På grund af situationen med Corona/COVID-19 er der på en
række punkter væsentligt øget usikkerhed i forhold til udgiftsniveauet.

Nedenfor følger dels en kort status på budget ift. drift,
anlæg og finansiering og dels en opsummering af de indstillede
tillægsbevillinger i hovedtal. Endelig er der en opfølgning på økonomiaftalen
mellem KL og regeringen.

*Drift*

Der forventes samlede netto merudgifter på 31,0 mio. kr.
Heri indgår, at der var 25,0 mio. kr. afsat til imødegåelse af sanktioner, som
ikke forventes anvendt. Forbruget til drift forventes således at være 56 mio.
kr. større end forudsat, men dette skal ses i sammenhæng med, at de samlede
merudgifter til overførselsudgifter og service i forbindelse med COVID-19
anslås til at være i omegnen af 60 mio. kr.

En række områder forventer mindreforbrug, men der er også
områder med forventet merforbrug – blandt andet i forbindelse med COVID-19 -
hovedsagelig hos Jobcentret og Borgerservice (overførselsudgifter),
Bent Rasmussen og Sundhed og Myndighed.

*Anlæg*

Der er som hidtil foretaget et skøn over forventede udgifter
og indtægter for hvert enkelt anlæg, men herefter er der foretaget en samlet
overordnet ledelsesvurdering, og de samlede forventede udgifter er på baggrund
heraf nedjusteret. Der forventes et mindreforbrug ved årets udgang vedrørende
henholdsvis frigivne anlægsbevillinger på 64,0 mio. kr. og ikke frigivne
rådighedsbeløb på 58,9 mio. kr. Heraf er 81,2 mio. kr. disponeret anvendt
efterfølgende.

*Finansiering*

Netto forventes samlet set merindtægter på 43,7 mio. kr.
Dette skyldes hovedsageligt kompensation for merudgifter i forbindelse med
COVID-19 på både overførsels- og serviceområdet. (se vedlagte oversigt over
tillægsbevillinger, finansieringssiden).

*Opsummering
tillægsbevillinger*

Nedenfor følger en opsummering af de indstillede positive og
negative tillægsbevillinger i hovedtal:

Pris- og lønudviklingen forventes nu at være lavere end ved
budgetlægningen. Effekten heraf tilføres kassen.

I forbindelse med årets lov- og cirkulæreprogram forventes
enkelte nye/ændrede opgaver at medføre mer- eller mindreudgifter for
kommunerne. Der er foretaget en vurdering af betydningen for Kalundborg
Kommune. Herudover er der i forbindelse med den nye ferielov udbetalt lidt
mindre i særlig feriegodtgørelse.

Der forventes merudgifter på overførselsudgifterne,
hovedsagelig på grund af COVID-19. Disse dækkes af tilskud fra staten. Der
fordeles ligeledes en foreløbig kompensation for merudgifter til service i
forbindelse med COVID-19.

Puljebeløb afsat til imødegåelse af eventuelle sanktioner,
hvis økonomiaftalen med regeringen ikke overholdes, tilføres kassen.

Herudover er der en række tilretninger på hovedsagelig
skole- og dagtilbudsområdet, og der flyttes nogle beløb mellem udvalg.

Hvor der herefter er udvalg, hvor det forventede forbrug
overstiger budget +/- tillægsbevillinger, skal der gives såkaldte tekniske
tillægsbevillinger til udvalget for at sikre, at udvalgenes bevillingsrammer
overholdes.

På anlægssiden er der afsat en pulje til forhøjelse af
bruttoanlægsrammen for at sikre plads til forsinkede anlægsprojekter. Dette
beløb og et enkelt rådighedsbeløb tilføres kassen.

Endelig er der indstillet nogle tillægsbevillinger på
finansieringssiden, herunder i forbindelse med fordeling af kompensation for
COVID-19 udgifter.

På driftssiden udgør de "ordinære"
tillægsbevillinger i alt 22,4 mio. kr. og de "tekniske"
tillægsbevillinger til udvalg med merforbrug herefter 40,2mio. kr. (bemærk at
der ikke foretages modsvarende reguleringer af budgettet hos udvalg med
forventet mindreforbrug). På anlægssiden udgør tillægsbevillingen -36,7 mio.
kr. På finansieringssiden udgør tillægsbevillingerne i alt -41,3 mio. kr. I alt
netto -15,5 mio. kr., som jf. indstillingerne tilføres kassen.

*Opfølgning på
økonomiaftalen mellem regeringen og KL*

Økonomiaftalen mellem regeringen og KL omfatter et aftalt
loft for kommunernes samlede serviceudgifter i 2020. En del af bloktilskuddet
er gjort betinget af, at kommunerne samlet overholder det aftalte
udgiftsniveau. Hvis aftalen ikke overholdes, vil der ske reduktion i
kommunernes bloktilskud i 2021.

De budgetterede serviceudgifter ved budgetvedtagelsen
svarede til kommunens andel af den samlede serviceramme (loftet), men denne
ramme er efterfølgende korrigeret for blandt andet nyt pris- og lønskøn. Når
det på baggrund af regnskaberne skal opgøres, om kommunerne har overholdt
servicerammen, vil den korrigerede serviceramme blive sammenholdt med forbruget
til service fratrukket merudgifter i forbindelse med COVID-19.
Budgetopfølgningen viser, at Kalundborg Kommune forventer at overholde aftalen
(se vedlagte kvartalsrapport).

Økonomiaftalen omfattede også et aftalt loft for kommunernes
samlede skattefinansierede bruttoanlægsudgifter i 2020, det vil sige uden at
medregne eventuelle anlægsindtægter. På grund af COVID-19 er det imidlertid
aftalt at suspendere anlægsloftet i 2020, så kommunerne har mulighed for at
fremrykke anlægsopgaver.

**Økonomiske konsekvenser**

Budgetopfølgningen i forhold til nuværende budget viser, at
der forventes merforbrug til drift på 31,0 mio. kr. Ved årets udgang forventes mindreforbrug
til anlæg på 122,9 mio. kr., og der forventes netto merindtægt på 43,7 mio. kr.
på finansieringssiden.

Der indstilles tillægsbevillinger på i alt netto -15,4 mio.
kr. (drift, anlæg og finansiering).

**Direktionens møde den 9.
november 2020:**

Anbefales.

**Administrationens tilføjelse den 12. november 2020:**

Servicerammen for 2020 er korrigeret med baggrund i de
ændrede pris- og lønskøn til 2.201,6 mio. kr. Forventet forbrug af serviceramme
udgør jfr. Kvartalsrapporten ultimo september 2,217,5 mio.kr. – i alt et
merforbrug på 15,8 mio. kr. Korrigeres for covid-19 merudgifter på i alt 17,8
mio. kr. slutter vi året med et mindreforbrug på servicerammen på 2,0 mio. kr.

**Økonomiudvalgets møde den 18.
november 2020:**

Anbefales med den tilføjelse, at tillægsbevillingen vedr.
pkt. 9 ændres til 1.495.000 kr. således også 2018 dækkes.

**Bilag**

|  |  |
| --- | --- |
| Kvartalsrapport pr. 30.09.20 | 326-2020-322571 |
| Indstilling om tillægsbevillinger pr. 30.09.20 | 326-2020-316523 |
| Lov- og Cirkulæreprogram 2020, efterreguleringer | 326-2020-321138 |
| Oversigt, særlig feriegodtgørelse 2020 | 326-2020-318510 |
| Foreløbig kompensation for merudgifter ifm. COVID-19 | 326-2020-321323 |
| Mødeark Økonomiudvalgets eget område | 326-2020-322586 |
| Nicolai Mathiasen og Miljøudvalget | 326-2020-322584 |
| Mødeark Socialudvalget | 326-2020-322901 |
| Mødeark Ældre- og Sundhedsudvalget | 326-2020-322585 |
| Mødeark Børn- og Familieudvalget | 326-2020-322582 |
| Mødeark Kultur- og Fritidsudvalget | 326-2020-322583 |
| Månedsrapport Økonomiudvalgets eget område | 326-2020-322581 |
| Månedsrapport Teknik- og Miljøudvalget | 326-2020-322579 |
| Månedsrapport Socialudvalget | 326-2020-322900 |
| Månedsrapport Ældre- og Sundhedsudvalget | 326-2020-322580 |
| [adresse] og Familieudvalget | 326-2020-322577 |
| Månedsrapport Kultur- og Fritidsudvalget | 326-2020-322578 |